cyanic-selkie/wikianc huggingface dataset:
Poitevin-Saintongeais
She shenn rang çhengoaylleeagh ee Poitevin-Saintongeais. T'ad eddyrscarrey y daa hengey jiu, dys Poitevin as Saintongeais.
Aradon
Ta'n ennym Frangish Arradonnais currit er cummaltee yn valley.
Yn Cholombey Ghoaldagh
She queiggey 'sy Chanadey ee yn Cholombey Ghoaldagh (British Columbia, Colombie-Britannique). T'ee soit ayns sheear ny çheerey er slyst y Cheayn Sheealtagh as ta enney share urree er son yn aalid dooie ayn, myr t'ayns y jarroo-raa Ladjynagh eck, Splendor sine occasu ("Aalid gyn Leodys"). V'ee ny sheyoo queiggey ayns Cochiangley yn Chanadey.
She Victoria yn preeu-valley, agh she Vancouver y balley smoo ayn, as ee ny treeoo balley smoo 'sy çheer.
Lofsöngur
She arrane ashoonagh yn Eeslynn eh "Lofsöngur" (Eeslynnish son "Hymn") ny "Ó Guð vors lands" ("O Yee yn Çheer Ain"). Ren Matthías Jochumsson screeu sheese ny focklyn as va'n chiaull cummit ec Sveinbjörn Sveinbjörnsson. Ta tree rane ayn 'syn arrane, agh cha nel sleih goaill agh y chied rane dy mennick.
Kloar-Fouenant
She commyoon Kloar-Fouenant (Clohars-Fouesnant) 'sy département Frangagh Penn-ar-Bed 'sy Vritaan ayns sheear-hwoaie y Rank.
Ta'n ennym Frangagh Cloharsiens currit er cummaltee yn valley.
Bro Goth agan Tasow
She fer jeh arraneyn ashoonagh y Chorn, 'sy Chornish, eh Bro Goth agan Tasow (Cornish son Shenn-Çheer nyn Ayraghyn). She carr arrane ashoonagh Vretin, Hen Wlad Fy Nhadau, carr yn arrane shoh, gollrish arrane ashoonagh y Vritaan, Bro Gozh ma Zadoù.
Ta'n arrane The Song of the Western Men, ta goll er enney ny s'menkey myr Trelawny, goll er ny choontey myr arrane ashoonagh chammah.
Meksico
Ta Steatyn Unnaneysit Veksico (Spaainish: Estados Unidos Mexicanos) ny Meksico (Spaainish: México) ny pobblaght chonastagh vunraghtoil ayns America Hwoaie. T'ee çhemmit liorish ny Steatyn Unnaneysit da'n twoaie, Lhoob Veksico da'n shiar, y Veleesh as y Ghuatemaley da'n jiass, as y Cheayn Sheealtagh da'n sheear. Ta Meksico ny conastey jeant seose jeh 31 steat as slyst chonastagh y phreeu-valley, Caayr Veksico.
Politickaght
Ta 3 parteeghyn politickoil mooarey ayns Meksico. T'ad:
Beijing
Ta Beijing ny Peking (Sheenish: 北京, Běijīng) ny moir-valley ayns twoaie Gheynphobblaght y Çheen‎. She preeu-valley yn Çheen‎ t'aynjee. T'ee nane jeh kiare baljaghtyn y DPS ta cosoylagh rish queiggaghyn ayns strughtoor reiragh y Çheen‎. Ta Beijing çhemmit liorish Hebei da'n twoaie, da'n sheear, da'n jiass as lesh rheynn beg da'n shiar, as liorish Tianjin da'n shiar yiass.
Chongqing
Ta Chongqing (Sheenish aashagh: 重庆; Sheenish hradishoonagh: 重慶; pinyin: Chóngqìng; Wade-Giles: Ch'ung-ch'ing) ny valjaght ayns Deynphobblaght ny Sheen. 'Sy vlein 2005 va 31,442,300 cummaltee 'sy valjaght.
Ta Chongqing çhemmit liorish Hubei da'n twoaie, Hunan da'n shiar yiass, Guizhou da'n jiass as Shaanxi da'n twoaie.
Yn Phortiugal
{{Kishtey fys çheer }} She çheer ayns yn Europey ee yn Phortiugal.
Kledenn-ar-C'hab
Ta Kledenn-ar-C'hab (Cléden-Cap-Sizun) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Eeane
She breneen ny co-vreneen eh eeane raad nagh vel earroo ny lectraneyn corrym rish earroo ny protaneyn. Rere shen ta lught jiooldagh ny lught jarrooagh echey.
Ooig-oaylleeaght
right|thumb|250px|Yn ooig Grjotagja 'syn Eeslynn Ta ooig-oaylleeaght ny studeyrys skeeandagh er ooigyn as eddinyn karst elley, y cummey, troggal, troyn fishigagh, shennaghys, bea-chroo, as saase jannoo (ooig-ghiennaghtyn) as er caghlaa harrish traa ny h-ooigyn (jalloo-oaylleeaght ooigyn). Ta'n ooigoaylleeaght cur fys kemmig, bea-oaylleeaght, cregoaylleeaght, emshyraght as kaartgraafeeaght ayns un vanglane oaylleeaght dy yannoo cochaslysyn er ooigyn myr corysyn aafillit co-chast.
John Adams
Va John Adams (30 Jerrey Fouyir, 1735 - 4 Jerrey Souree, 1826) ny nah Eaghtyrane ny Steatyn Unnaneysit. V'eh ayns oik veih 4 Mart, 1797 derrey 4 Mart, 1801.
James Madison
Va James Madison (16 Mart, 1751 - 28 Mean Souree, 1836) ny chiarroo Eaghtyrane ny Steatyn Unnaneysit. V'eh ayns oik veih 4 Mart, 1809 derrey 4 Mart, 1817.
Shanghai
Ta Shanghai (Sheenish: 上海; Mandareenish (pinyin): Shànghǎi; Wu: Zånhae; Shanghainish (ASE): [zɑ̃'he]) ny valley smoo ayns Deynphobblaght ny Sheen rere earroo yn phobble as nane jeh ny baljaghtyn smoo 'sy dowan, lesh ny smoo na 20 millioonyn cummaltee 'sy voir-valley. Ta'n balley soit er coose hiar ny Sheen ec beeal ny h-awin Yangtze.
Makemake
Ta Makemake (focklit magh myr [ˈmakeˈmake] ), shenn-ennym (136472) Makemake (cowrey: ), ny treeoo planaid crivassanagh smoo ayns Corys ny Greiney as nane jeh'n daa chorpane smoo ayns Cryss Kuiper (KBO). Ta'n crantessen echey daa hrass keayrtyn ny sloo na crantessen Phluto. Ta Makemake neuchoardail rish ny KBO-yn elley er y fa nagh vel fo-phlannadyn echey. Ta'n çhiassid feer injil echey (mygeayrt 30 K) taishbyney dy vel y thalloo cloagit lesh rioghyn meetane as eetane.
V'eh feddynit magh ec Michael Brown er 31 Mart, 2005, as va'n enmys 2005 FY9 currit er. Va'n feddyn magh soilshit magh er 29 Jerrey Souree, 2005. Er 11 Mean Souree, 2008 va Makemake currit er rolley yeearreyderyn cummyssagh y stayd "plutoyd" ec yn Unnaneys Rollageydys Eddyr-Ashoonagh (IAU). She plutoyd na planaid crivassanagh ta cruinlaghey ny Greiney magh veih cruinlagh Neptune, lhied as Pluto as Eris. Va Makemake currit er rolley ny plutoydyn ayns Jerrey Souree 2008.
Possan kynneeagh
She ronney sheshoil ta bunnit er cultoor ny ashoonaght chadjin eh possan kynneeagh ny kynneeaght. Dy mennick, ta'n chynneeaght goaill stiagh shennayraght, cummey, coagyraght, eaddeeyn, eiraght, shennaghys, çhengey ny abbyrt, craueeaght, cowraghyn, tradishoonyn as troyn cultooragh elley, agh cha nel dagh fer jeu femoil. Ta'n enney kynneeagh goll er aaniartaghey trooid troyn cadjin as ad rheynn un phossan magh veih possanyn elley.
Vertebrata
She fo-phylum chordata Vertebrata, ny dreeym-juntee. Ta craue drommey ec olteyryn y phossan shoh. Ny keayrtyn t'ad cur lhieu y chaillagh varrey, gyn vertebra erbee, er y fa dy vel mooinjerys eddyr oc as lampragyhyn, as vertebraghyn ocsyn. Er y fa shoh, ny keayrtyn, t'ad cur Craniata er y fo-phylum, er y fa dy vel claigin ec dagh olteyr jeh. Ta mysh 58 000 dooie vertebragh er nyn soilshaghey. She fo-phylum smoo chordata t'ayn, as eshyn goaill stiagh ymmodee cretooryn mie er enney (ayns yn ard-rang Gnathostomata son y chooid smoo). Ny dreeym-juntee sloo t’er mayrn, shen y carroo Paedocypris, ta mysh 7.9mm er lhiurid; y fer smoo, shen y vuc varrey ghorrym ec 33mm er lhiurid.
Enizenac'h
Ta Enizenac'h (Île-aux-Moines) ny chommyoon as ny h-ellan 'sy département Frangagh Mor-Bihan 'sy Vritaan ayns sheear hwoaie ny Frank. Ta'n ellan ny lhie ayns Mooir Vihan as t'eh 3.1 km² er eaghtyr.
Ta'n ennym Frangish Ilois currit er cummaltee yn valley.
Ben shee
Ayns ny skeeallyn she ben ta keayney roish baase dooinney. Ayns feayn-skealleydaght ny h-Albey ta ny h-enmyn bean sìth, bean-shìdh as bean-nighe. Ayns ny skeeallyn Albinagh ta'n ven niaghan y fuill magh ass eaddeeyn as eillaghyn caggee jeusyn as y baase fuirraghtyn orroo. By 'sy vlein 1948 ren y dooinney jerrinagh fakin ben shee, rere ny coontyssyn. Ta cretooryn cosoylagh ry-gheddyn ayns feayn-skeealleydaght Vretyn, Loghlynagh as ny Steatyn Unnaneysit.
St Patrick's Athletic F.C.
Ta St Patrick's Athletic Football Club (Yernish: Cumann Peile Lúthchleas Phádraig Naofa) ny chlub sockyr Yernagh ta cloie ayns Ard-rheynn FAI. Va'n club bunnit 'sy vlein 1929. Ec y traa t'ayn, she John McDonnell y reireyder.
Ada Lovelace
thumb|right|Ada Lovelace Va Augusta Ada King, y Ven-eearley Lovelace (10 Mee ny Nollick 1815 - 27 Mee Houney 1852) ny inneen lesh y feelee yn Çhiarn Byron. V'ee behrt myr Augusta Ada Byron. Ta enney urree er son e coontey fo'n greie oltscarree jeant ec Charles Babbage. Va Lovelace ruggit ayns Piccadilly Terrace, Lunnin, Sostyn 'sy vlein 1815 as hooar ee baase 'sy vlein 1852 ayns Marylebone, Lunnin.
Roltageagh
right|thumb|[[243 Ida as y fo-phlannad echey, Dactyl. She Dactyl y chied fo-phlannad jeh roltageagh erbee va feddynit magh.]] She mynphlanaidyn ad roltagee, as ta'n enmys shen currit er mynphlanaidyn Chorys ny Greiney sthie. Ta'n enmys planaideen currit er ny fir smoo. She reddyn creggagh beggey t'ayndaue ta cruinnaghey yn Ghrian. Ren Giuseppe Piazzi feddyn magh y chied roltageagh, Keres, 'sy vlein 1801. Ec y traa shen, v'eh er smooinaghtyn dy nee planaid noa v'ayn. Ec y traa t'ayn, t'eh er credjal dy vel ny smoo na 600,000 dy roltagee ayns Corys ny Greiney, as y chooid smoo jeu 'syn ard eddyr cruinlee Vart as Iupiter. She yn Chryss Roltageagh yn ennym ta currit er yn ard shoh. She Keres y roltageagh smoo as eh 933 km (580 mi) er lheead. Rere shen, as rere troyn elley, t'eh coontit myr mynphlannad ny planaid crivassanagh. She 1991 BA y roltageagh sloo as eh eddyr 5 m as 10 m (eddyr 15 tr as 30 tr) er lheead.
Tianjin
Ta Tianjin (Sheenish: 天津; pinyin: Tiānjīn) ny balley mooar slystagh ayns twoaie Gheynphobblaght ny Sheen. T'ee ny treeoo valley smoo 'sy çheer rere eaghtyr, ny yei Shanghai as Beijing. Ta'n baljaght çhemmit liorish Hebei da'n twoaie, da'n jiass, as da'n sheear; ta Beijing da'n sheear hwoaie as Baie Bohai da'n shiar.
Lagarfljót
Ta Lagarfljót ny Lögurinn ny logh ta ny lhie ayns shiar ny h-Eeslynn faggys da Egilsstaðir. T'eh 53 km² er eaghtyr, 25 km er liurid, 2.5 km er lheead as 112 m er diunid ec y voayl s'diuney. Ta'n awin Lagarfljót roie trooid y logh.
Ta'n cheyll smoo 'sy çheer, Hallormsstaðarskógur, soit faggys da'n logh, chammah as yn eas Hengifoss. Ta Hengifoss nane jeh ny h-easyn s'yrjey 'sy çheer as eh 118 m er yrjid.
Kommanna
Ta Kommanna (Commana) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Commanéens currit er cummaltee yn valley.
Manninee
Myr t'ayns possanyn kynneeagh elley, cha nel feysht enney jeeragh. Ta'n enney kynneeagh bunnit ny smoo er enney cultooragh na er sluight. Er bun-chooishyn tarmaynagh as sheshoil, va ram Manninee ruggit magh ass yn ellan, ny haink orroo dy ve gobbyr ayns buill elley.
Cummey sleih-earroo Vannin
Rere coontey-pobble eddyr-hraa ny bleeaney 2006, va 80,058 cummaltee ayns Mannin, as ta 26,218 nyn gummal 'sy phreeu-valley Doolish. Va'n chooid smoo jeu ruggit ayns ny h-Ellanyn Goaldagh, lesh 47.6% jeu ruggit ayns Mannin, 37.2% ruggit ayns Sostyn, 3.4% ayns Nalbin, 2.1% ayns Nerin Hwoaie, 2.1% ayns Pobblaght Nerin, 1.2% ayns Bretin as 0.3% ayns Ellanyn Vooir Eeaght, lesh 6.1% jeu ruggit ayns buill elley er feie ny cruinney.
Çhengaghyn
Dy tradishoonagh va tree çhengaghyn ec ny Manninee:
Ta staydys oikoil ec Baarle as ec y Ghaelg 'sy Tinvaal.
Çhengoaylleeaght hoylee
She banglane jeh çhengoaylleeaght henndeeagh ee çhengoaylleeaght hoylee, bentyn rish cosoylaghey çhengaghyn dys feddyn magh my vel mooinjerys eddyr oc ny dyn. Foddee ve mooinjerys ayn trooid co-chleayney (eeassaghey troyn veih çhengey elley, er y fa dy vel ymmodee loayreyderyn daa-hengagh ayn, son y chooid smoo) ny trooid kynney fuilleeaght.
Ta mooinjerys genetagh keeayllaghey bunneydys cadjin ny fraue-çhengey, as ta kiarail ec çhengoaylleeaght hoylee kynneeyn çhengey y hroggal as proto-çhengaghyn y aahroggal. Chammah as shen, t’ad jannoo eab ny caghlaaghyn y hoilsaghey haink çhengaghyn jeianagh y ve ayn nyn drooid. Dys cummal seose anchaslys baghtal eddyr cummaghyn jarrooit as adsyn aahroggit, ta çhengoayllee hoylee cur rolteen myr roie-ockle rish cummey ennagh nagh vel ry-gheddyn ayns feanish er mayrn.
William Butler Yeats
Va William Butler Yeats (focklit magh myr /ˈjeɪts/; 13 Mean Souree 1865 - 28 Jerrey Geuree 1939) ny vard as ny ghraameyder Yernagh, as nane jeh ny persoonyn toshee ayns lettyraght y 20oo eash. Nane jeh ny fir toshee jeh lught ooasle lettyraght Hostyn as Nerin, v'eh ny hannadeyr ayns Seanad Éireann er feie daa hraa. Va'n Abbey Theatre bunnit echey lesh y Ven Gregory as Edward Martyn, as v'eh n'er toshee er y thie cloie rish ny bleeantyn leah. 'Sy vlein 1923 va'n Aundyr Nobel ayns Lettyraght er ny briwnys da, as y Bing Nobel gra dy vel yn obbyr echey ny "vardaght ard-smooinaghtagh, quoi ayns form feer ellynagh, cur raa da spyrryd yn ashoon er feie". V'eh ny chied 'owder Yernagh jeh'n Aundyr Nobel ayns Lettyraght. T'eh er credjal dy vel Yeats nane jeh ny beggan screeudeyryn beg lesh yn obbyr share echey creaghnit ny yei yn Aundyr Nobel; ta The Tower (1928) as The Winding Stair and Other Poems (1929) y lhied assdaue.
Veih'n vlein 1900 haink er feeleeaght Yeats dy ve ny smoo corpagh as rieughagh. Va credjue tarcheimneeoil yn aegid echey shaghnit echey, agh hannee er dy ve boirit lesh maskyn corpagh as rieughagh, as lesh sheiltynysyn çhymshallagh y theihill. Harrish ny bleeantyn, va mie dy liooar shassooghyn eie-oaylleeaghtagh echey, lhied as, ayns focklyn y chremeyder Michael Valdez Moses, "ashoonaghys fraueoilagh, libraalagh classicagh, cumaadagh aawoalltaagh as neunheeyseyr milley-vleeanagh".
Bleeantyn leah
Rugg Yeats ayns Dumhach Thrá (Baarle: Sandymount), Divlyn, Nerin. Va'n ayr echey, John Butler Yeats, jeh'n sluight jeeragh jeh Jervis Yeats, sidoor Illiamagh as marçhan lieen quoi hooar baase 'sy vlein 1712. Phoose oe Jervis rish Mary Butler, inneen jeh clein thallooinagh ayns Coontae Cheeill Darey. Ec traa yn phoosey echey, va John Yeats jannoo studeyrys er leigh, agh cheau eh ass y kione echey dy yannoo studeyrys er ellyn ec Scoill Ellyn Heatherley ayns Lunnin. Va'n voir echey, Susan Mary Pollexfen, jeh'n chlein baghtal Anglo-Yernagh ayns Coontae Cliggee, raad dy row dellal mwyllaragh as lhuingys oc. Giare ny yei ruggyr William, hie yn clein gys Shliggagh dy hannaght lesh y chlein sheeynt eck, as haink er y vard aeg smooinaghey er y boayl myr y thie spyrrydoil as lambaanidagh echey. Haink er y reeastaneys dy ve'n "çheer ny cree" echey. Va Yeats jeh clein feer ellynagh; haink er y vraar echey, Jack, dy ve ny ellyner as ny pheinteyr ard-ghooagh, as va laueyn ny shuyryn echey, Elizabeth as Susan—Lollie as Lily myr v'ad enmyssit liorish clein as caarjyn—ayns gleashaght Ellynyn as Keirdyn.
'Sy vlein 1867, hie yn clein gys Sostyn dy yannoo cooney da nyn ayr oc, John, dy yannoo foays da'n coorse ellynagh echey. Ec y toshiaght va'n clein ynsaghit 'sy thie. Hie yn voir dy mie lesh ny paitçhyn lesh skeealyn as skeealyn çheerey. Va edjaghys ayns çheeroaylleeaght as kemmig kiarit liorish John, as hug eh William er ronsaghtyn magh tushtey najoor y çheu çheerey mygeayrt Slough. Er 26 Jerrey Geuree, 1877, hie yn bard aeg stiagh ayns Bunscoill Godolphin, raad dy vel eh gynsagh er feie kiare bleeaney. Cha dayrn eh ooashley er e hene ec y scoill dy scoillaragh, as va tuarastyl scoill jannoo cur sheese er yn obbraghey echey as "troggal mean er. Foddee ny share ayns Ladjyn na ayns cooishyn elley. Ta drogh-lettyraght echey." Faagail magh dy row doilleeid echey ayns maddaght as çhengaghyn, v'eh currit fo drualtys liorish bea-oaylleeaght as baagh-oaylleeaght. Er son cooishyn argidoil, hie yn clein er-ash gys Divlyn ec jerrey ny bleeaney 1880, as ad nyn gummal ec y toshiaght ayns çheshvean y valley, as ny yei ayns fo-valley Binn Éadair (Howth). Ayns Jerrey Fouyir 1881, hoshee Yeats reesht gynsagh ayns Erasmus Smith High School, Divlyn. Va seyrlan yn ayr echey soit faggys da'n scoill as cheau William ram traa ayn, as haghyr eh er ram ellyneyryn as screeudeyryn y valley. Hoshee eh screeu feeleeaght 'syn amm shen, as 'sy vlein 1885 va ny kied daanyn echey, chammah as traaght lesh yn enmys "The Poetry of Sir Samuel Ferguson", soilshit magh 'sy Dublin University Review. Eddyr ny bleeantyn 1884 as 1886, v'eh goll dys Scoill Moirvaljagh yn Ellyn—Colleish Ashoonagh Ellyn as Kiaddey jiu—er Straid Cheeill Darey. Va ny kied obbraghyn echey screeuit echey as eh shiaght bleeaney jeig d'eash, as t'ad cur stiagh daan 'syn earroo ta cleaynnit ayns aght Percy Bysshe Shelley ta jannoo cur sheese er druaightagh ta soiaghey seose e stoyl reeoil 'syn Aishey Veanagh. T'ad obbraghyn elley ym amm shoh na draght cloie lesh aspick, maynagh, as ben ta currit ass lieh ny paganaght eck liorish bochillaghyn ynnydagh, chammah as daanyn graih as lyreeyn skeeallagh er reejeraghyn mean-eashagh Germaanagh. Va ny h-obbraghyn leah cadjincliaghtit as, rere y cremeyder Charles Johnson, "neu-Yernagh dy bollagh", as ad çheet magh ass "dullyr tallaghagh mooar ashlishyn" dy baghtal. Faagail magh dy row obbyr leah Yeats bunnit er Shelley, Edmund Spenser, as er focklaghey as daaghey ronniaght roie-Raphaelagh, chass eh dys feayn-skeealleydaght as beeal-arrish Yernagh, as screeunyn William Blake. Ayns e henneraght chur eh bwooise da Blake as ren eh cur sheese er myr nane jeh ny "fir keirdey ard-ghooagh Yee quoi dooyrt firrinysyn mooarey da clein beg".
Gaelg Chanadagh
She abbyrt Ghaelg ny h-Albey ee yn Ghaelg Chanadagh (Gàidhlig Chanaideanach) ta loayrit er Ellan Cheap Bhreatainn as ayns paalyn ny h-Albey Noa, yn Chanadey, er feie 200 bleeaney. Ta loayreyderyn ennagh elley ry gheddyn er Ellan y Phrinse Edard as ta'n çhengey ec Gaeil sthie-arragh ayns ard-valjyn Canadagh lheid as Toronto. 'Sy 19-oo eash meanagh v'ee ny treeoo çhengey smoo rere loayreyderyn 'sy Chanadey ny yei'n Vaarle as y Rangish. Agh, ta'n çhengey begnagh marroo ec y traa t'ayn, ansherbee. Ta eiyrtyssyn ayn ry hoi aavioghey ny çhengey 'sy Chanadey nish.
William Butler Yeats
Bard aeg
Hyndaa yn clein gys Lunnin 'sy vlein 1887. 'Sy vlein 1890, va'n Rhymers' Club—possan bardyn Lunninagh va goll ny quail ayns thie oast er Straid Fleet gys daanyn dy aaloayrt—co-vunnit ec Yeats lesh Ernest Rhys. Ny s'anmey va'n çheshaght enmysit myr y "Tragic Generation" ("Gientyn Doo-skeealagh") as va daa heihys daaneyn soilshit magh oc: yn chied 'sy vlein 1892, as reesht 'sy vlein 1894. Va Yeats co-obbragey Edwin Ellis er y chied cur magh creaghnit jeh obbraghyn William Blake, as 'syn obbraghey ren eh aa-eddyn magh er y ghaan "Vala, or, the Four Zoas." Ayns traaght jeianagh er Shelley, screeu Yeats, "Ta Prometheus Unbound aalhaiht aym... as ta mee credjal dy vel ynnyd smoo er lheh echey na va mee credjal roish mastey lioaryn casherick y dowan."
Va sym mooar ec Yeats 'syn 'yssaght, spyrrydoilaghys, ghruaiaghtys, as 'syn astroaylleeaght. Lhaih eh dy rheamyssagh ny cooishyn shoh er feie e theihill as v'eh cleaynit liorish screeunyn Emanuel Swedenborg. Cha foddey er ash as 1892, screeu eh: "Mannagh vel y druaightys my heer-studeyrys, cha beagh mee abyl fockle erbee yn lioar er Blake dy screeu, ny cha beagh The Countess Kathleen screeuit aym. She yn seihll oaylyssagh cree er chooilley red ta jeant aym, ta smooinaghit aym, as ta screeuit aym." Va'n sym oaylyssagh echey—chur studeyrys y Hindooghys, fo stiurey y Yeesoo Mohini Chatterjee, as yn 'ysseraght, ardsmooinaght da Yeats—croo cooid mie vun ny feeleeaght jeianagh echey. Ta beggan cremeyderyn ceau magh ny cleaynaghyn shoh er y fa dy vel credjaltys toiggaltagh ry-laccal, ansherbee. Unnaneagh, va W. H. Auden cremmey y reayrtys shoh jeh obbyr Yeats myr "shilley trei-hrimshagh jeh dooiney aasit ta cummalit lesh trustyr y ghruaightys as ommidjys ny h-Injey."
Romansh
She çhengey Romanagh ee Romansh (Romansh: Rumantsch, Romontsch, Rumauntsch). T'ee ry-chlashtyn ayns Graubünden 'syn Elveeish, raad t'ee mastey kiare çhengaghyn oikoil ny çheerey, as ish y ven sloo jeu.
William Butler Yeats
Bard aeg
V'eh "The Isle of Statues" ny chied ghaan trome-cheeallagh ec Yeats, obbyr yindyssagh va Edmund Spenser gowit myr cummey bardoil y ghaan. Va'n daan soilshit magh 'sy Dublin University Review, agh cha row eh aa-hoilshit magh derrey'n laa shen. V'eh yn lioaran Mosada: A Dramatic Poem (1866) ny chied clou magh ny lomarcan echey as eh jeant sheose jeh 100 coipyn eeckit liorish yn ayr echey. Va'n çhaglym The Wanderings of Oisin and Other Poems (1889) y heet er, as eh reaghey straih ronniaght veih ny mean-1880yn. Ta'n daan enmyssit foddey goaill stiagh, rere focklyn y veashnyseyr R.F. Foster, "enmyn neuvaghtallagh Gaelgagh, aaloayrtysyn ard-yindyssagh [as] ryddim farraghtagh ta anchasley dy croutagh tra dy vel y daan immee trooid y tree rheynnyn echey". We rode in sorrow, with strong hounds three,
Bran, Sgeolan, and Lomair,
On a morning misty and mild and fair.
The mist-drops hung on the fragrant trees,
Saintongeais
She çhengey Romanagh ee Saintongeais. T'ee ry-chlashtyn ayns Charente as Charente-Maritime 'sy Rank. Ny keayrtyn, t'ee currit marish Poitevin myr Poitevin-Saintongeais.
William Butler Yeats
Bard aeg
And in the blossoms hung the bees.
We rode in sadness above Lough Lean,
Saintongeais
Va cummaght mooar ec Saintongeais er abbyrtyn Cajun, Québécois as Acadian ny Frangish t'er nyn loayrt ayns ny Steatyn Unnaneysit America as 'sy Chanadey.
William Butler Yeats
Bard aeg
For our best were dead on Gavra's green.
Sheshoaylleeaght
She magher dy oaylleeaght sheshoil ee sheshoaylleeaght, as t'ee jannoo ymmyd jeh saaseyn treealagh as oltscarrey cremeydagh son dy gheddyn as soilshaghey fys er sheshaght as obbyr deiney.
William Butler Yeats
Bard aeg
Ta "The Wanderings of Oisin" bunnit er lyreeyn Feniaght ny feayn-skeealleydaght Yernagh as t'eh cowrey magh cummaght y Reejerey Samuel Ferguson as ny bardyn roie-Raphaelagh. Va Yeats gobbyr er feie daa vlein er y ghaan shoh, as v'eh nan jeh ny h-obbraghyn veih'n amm shen nagh row jiooldit echey ayns e henndiaght. Ta Oisin fosley-raa gys nane jeh ny cooishyn smoo scanshoil echey: yeearreeaght seihill y srsmooinaght harrish yeearreeaght seihill y jantys. Ny yei yn obbyr shen, cha ren Yeats eab er daan foddey reesht 'sy theihll. V'ad graih as redyn oaylyssagh ny folliaghtagh mooar-chooishyn ny daanyn leah echey, lhied as Poems (1895), The Secret Rose (1897), as The Wind Among the Reeds (1899).
Rish ny bleeaney 1885, va laue ec Yeats ayns bunneeaght Oardagh Hermetagh Ghivlyn (Baarle: Dublin Hermetic Order). Va'n chied çhaglym ny hoie er 16 Mean Souree, as va Yeats ny chaairliagh ayn. 'Sy vlein keddin va crouw Jeesooagh Ghivlyn foshlit ayns co-whingaghey lesh Brahmin Mohini Chatterjee, quoi haink veih'n Çheshaght Yeesooagh ayns Lunnin dy leaghtey. Deaisht Yeats rish e chied séance 'sy vlein ny yei. Ny s'anmey, va laue mooar ec Yeats 'sy Çheshaght Yeesooagh as 'sy hermeteeaght as ayns rose-chrossaghys femblagh y Golden Dawn. Car séanceyn veih'n vlein 1912, va spyrryd enmyssit myr "Leo Africanus" gra dy vel eh ny Ghaemon Yeats ny yn noi-hene, as eh cur ardsmooinaghtyn da beggan sheiltynysyn.Per Amica Silentia Lunae. V'eh lhiggit stiagh 'sy Golden Dawn ayns Mee Vayrnt 1890 as ghow eh yn jarroo-raa pishagagh Daemon est Deus inversus—çhyndaait myr T'eh yn Jouyll na Jee ynvaartit ny Ta drogh spyrryd ny yee aahoilshaghit. V'eh ny hroggeyder son çhiamble Isis-Urania ny sheshaght scarree, as hugg eh stiagh e naim George Pollexfen, Maud Gonne, as Florence Farr. Shaghrey magh dy vel amvlass echey lesh ny craueeaghtyn foayssagh as dogmagh bunnit er cultys persoonid, v'eh cleaynit huc ny deiney v'eh çheet nyn guail ayn. Va laue echey ayns strepaghyn yn Oardagh, chammah lesh Farr as lesh Macgregor Mathers, agh va laue mooar echey ayns yn oardagh tra dy vel Aleister Crowley shiaullit ec Mathers dy goaill aahellooderys er scudlagh y Golden Dawn rish "Battle of Blythe Road." Ny yei brishey sheose y Golden Dawn as e scryssey magh ayns ram possanyn beggey elley, hannee Yeats lesh y Stella Matutina derrey'n vlein 1921.
Jessie Andrews
She aa-aghteyr pornograafagh, kiaddeyder, gienteyder, craishteyder, as markiagh jysk Americaanagh ee Jessie Andrews (ruggit er 22 Mayrnt 1992). Ruggit ayns Miami, Florida, she Americaanagh jeh sluight Yernagh as Latvagh er çheu e moir as jeh sluight Sheenagh er çheu e ayr.
William Butler Yeats
Maud Gonne
thumb|right|Maud Gonne 'Sy vlein 1899, haink Yeats ny whail lesh Maud Gonne, eirey-neen as ben ashooneyragh va tree bleeaney as feed d'eash. Va Gonne hoght meeghyn jeig ny s'aa na Yeats as ny s'anmey dooyrt ee dy haink ee ny quail lesh Yeats as eh ny "scollag ellyn daahit lesh peint". Va'n daan "The Isle of Statues" cur moylley mooar jee, as lesh shen, va ainjys lesh shirrit eck. Haink doal-ghraih er Yeats lesh yn aalinid as yn aght brynt eck, as va eiyrtys trome-cheeallagh as foddey farraghtyn eck er yn 'eeleeaght as heihll echey ny lurg shen. Jeeaghyn ny yei er ayns ny bleeantyn jeianagh, dooyrt eh "er lhiam hugg ee [Gonne] stiagh gys my heihll ny laaghyn shen—honnick mee cre va ny lhie er y thalloo, unnane—meanagh y scaavreckey, sheean myr ta çheet magh ass gong Burmagh, tharmane marrooagh lesh fo-noteyn taitnyssagh." Hannee graih Yeats neu-aalhiasit, by vooar y lhiastid echey 'syn ashoonaghys eck 'sy chooish. V'eh yn un hooree echey ec y traa shen na'n sooree lesh Olivia Shakespeare, quoi haghyr eh urree 'sy vlein 1896, agh v'ad scarrit rish y cheilley blein ny yei. 'Sy vlein 1895, ren eh keayrt er Gonne ayns Nerin as geearree ry-phoosey, agh v'eh jiooldit. Dooyrt eh ny s'anmey dy row yn poynt shen ny "toshiaght er trubbylyn y heihill echey." Ren Yeats tree keayrtyn ny smoo er Gonne as eh geearree ry-phoosey: ayns ny bleeantyn 1899, 1900 as 1901. Yiool ee dagh treealtys echey, as 'sy vlein 1903, da'n scoagh echey, phoose ee rish yn ashooneyder Yernagh yn Ard-chaptan John MacBride.
Jessie Andrews
Coorse keirdey
left|thumb|[[Bethany Benz, Jessie Andrews, as Allie Haze ec yn AVN Adult Entertainment Expo ayns Las Vegas, 2013]] Ren Andrews obbraghey 'sy çhynskyl pornograafagh eddyr 2010 as 2015, raad hooar ee ard-voylley as aundyryn son e cloie ayns Portrait of a Call Girl.
William Butler Yeats
Maud Gonne
Hannee caarjys Yeats lesh Gonne, ansherbee, as ayns Paarys 'sy vlein 1908 va'n mooinjerys cooilleenit oc fy yerrey.Ren nane jeh ny graihderyn echey cur sheese er y haghyrt shen: "Va bleeantyn foddey y treishteilys eeckit 'sy yerrey". Cha row Yeats cha ennaghtagh, as ny s'anmey, dooyrt eh dy vel "doo-skeeal ny bwoidiaght ny sheer-voidynoilaght yn annym." Cha daink çheet gys kione gys keim noa er y vooinjerys oc ny yei ny h-oie ry-cheilley. Giare ny yei shen screeu Gonne gys y vard as ee cowraghey, faagail magh y cooilleeney corpagh, cha row ad abyl goll er oaie myr v'ad: "Va me guee dy vel y saynt foalley goit ass y ghraih t'aym lhiat, y chree, as mee ayns graih royd, va mee gueeas ta mee foast guee dy vel y saynt foalley goit assyd myrgeddin." Derrey ny bleeaney 1909, va Gonne cur screeunyn gys Yeats as ee cur moylley da'n vondeish ta currit da ellyneyryn ta faagail jeh keintys. Begnagh feed bleeaney ny yei va Yeats aachooinaghey er yn oie lesh Gonne 'sy ghaan "A Man Young and Old":
Jessie Andrews
Coorse keirdey
Ayns 2012, ren Andrews goaill ayrn 'sy feeshan kiaullee da'n arrane "Decisions" liorish Borgore marish Miley Cyrus. Ayns Jerrey Geuree 2014, ren Andrews, Dana DeArmond, Asa Akira, as Chanel Preston goaill ayrn 'syn art "4 Porn Stars on How They Stay Fit" liorish Cosmopolitan.
William Butler Yeats
Maud Gonne
My arms are like the twisted thorn
And yet there beauty lay;
Walloonish
She çhengey Romanagh ee Walloonish. T'ee ry-chlashtyn 'sy Velg as 'sy Rank.
William Butler Yeats
Maud Gonne
The first of all the tribe lay there
And did such pleasure take;
Jessie Andrews
Kiaull
Ayns Sauin 2012, ren Andrews shiaulley aavestey jeh'n arrane "I Met You" liorish Anna Lunoe & Flume as v'eh skeaylt magh seyr son jeelaadey. Ayns Nollick, ren ee skeaylley magh aavestey jeh'n arrane "Latch" liorish Disclosure as Sam Smith.
Malagasish
She Malagasish çhengey ashoonagh Vadagascar, as ee loayrit ec ny smoo na 20 millioonyn loayreyderyn ayns kiare çheeraghyn, Madagascar as ny h-Ellanyn Chomoro ny mast'oc.
William Butler Yeats
Maud Gonne
She who had brought great Hector down
Malagasish
Ta'n ennym cadjin "Malagasish" cowraghey macro-hengey, possan jeh çhengaghyn ny h-abbyrtyn as mooinjerys lajer eddyr oc. Ny abbyrtyn shoh, t'ad:
Palau
Ta Palau, ny Pobblaght Phalau dy h-oikoil (Beluu er a Belau, Republic of Palau), ny çheer ellanagh 'sy Cheayn Sheealtagh, mygeayrt 500 meeilaghyn (800 km) çheu hiar jeh ny h-Ellanyn Philippeenagh as 2,000 meeilaghyn (3,200 km) çheu yiass veih Tokyo. She Ngerulmud preeu-valley ny çheerey, agh she Koror y balley smoo 'syn ellanragh. Hooar y steat beg e neuchrogheydys veih Treishteilaght ny h-Ashoonyn Unnaneysit (fo reirey ec ny Steatyn Unnaneysit) 'sy vlein 1994, as ta'n steat coontit nish myr nane jeh ny steatyn s'loo as s'aa.
William Butler Yeats
Maud Gonne
And put all Troy to wreck.
Jessie Andrews
Kiaull
Ayns Jerrey Fouyir as Sauin 2013, hie Andrews er turrys 'sy Chanadey myr markiagh jysk. Ren ee cloie ayns Montréal, Thunder Bay, Victoria, Edmonton, Vancouver as Calgary. Hie Andrews er turrys 'syn Aishey raad ren ee cloie ayns FLY ayns Singapore, We the Fest ayns Jakarta as y feailley Sunny Side Up Festival ayns Potato Head, Bali. Ayns 2015 hie ee er turrys ayns America Hwoaie raad ren ee cloie 'sy Marquee New York City, Exchange L.A, LIV Miami as Ultra Music Festival ayns Miami. Ayns Sauin 2015 hie Andrews er turrys 'syn Austrail 'syn eailley smoo 'sy çheer, Stereosonic, as ee cloie ayns Sydney, Melbourne, Perth, Adelaide as Brisbane chammah as ayns fo-chonsert ayns Sydney marish Diplo. Ayns 2016, ren Andrews skeaylley y singyl "Slowly" trooid OneLove Recordings.
William Butler Yeats
Maud Gonne
'Sy vlein 1896 va Yeats currit er enney da'n Ven Gregory liorish y cho-charrey oc Edward Martyn. Chur Gregory creeaght er ashoonaghys Yeats, as v'ee shickyraghey er freayll screeu er e chooid drama. Ga dy dy row cummaght y chosoyley Frangagh ry-akin 'syn obbyr echey, chur Yeats ooilley d'arrey er cummal lesh enney Yernagh, as va'n cleaney shoh aaniartaghit lesh y chiangley echey lesh giennaghtyn noa ughtaryn Yernagh ny s'aa. Myrane lesh Gregory, Martyn, as screeudeyryn elley, lhied as J. M. Synge, Sean O'Casey as Padraic Colum, va Yeats freggyrtagh son bunneeaght ny gleashaght "Aavioghey Lettyragh Nerin". Magh jeh ny screeudeyryn crootagh shoh, va'n cooid smoo jeh'n gharrey çheet magh ass obbyr ny glareyderyn scoillaragh as ad feddyn magh shenn-skeealyn as feeleeaght Oshinagh as tradishoon nyn arraneyn theayagh. V'eh Douglas Hyde—ny s'anmey v'eh ny chied eaghtyrane Nerin—nane jeh ny fir smoo trome-cheeallagh jeu, as va moylley mooar currit da'n obbyr echey, Love Songs of Connacht.
Hilary Pritchard
She ben-chloieder scannane as çhellveeish va Hilary Pritchard (16 Averil 1942–29 Jerrey Souree 1996).
Coorse
Ta ny paartyn v'eck goaill stiagh yn episode "Take-Over" ayns The Avengers as tree episodes jeh'n sitcom Are You Being Served? liorish y BBC. Ren Pritchard cloie ayns sketçhyn aittys bio 'sy chlaare ceaueyder That's Life!, as ren ee cloie Tanya ayns episode jeh'n chlaare Doctor At Large (1971).
William Butler Yeats
Abbey Theatre
'Sy vlein 1899, va'n Irish Literary Theatre (Theater Lettyragh Nerin) bunnit ec Yeats, y Ven Gregory, Martyn as George Moore dy chloie as dy haishbyney draamaghyn Celtiagh as Yernagh. Va ard-smooinaghtyn yn Abbey çheet magh ass y theater avant-garde Frangagh, quoi va geearree "eaghtyrys y screeudeyr cloie, harrish y chloieder-reireyder à l'anglais," dy hirrey. Va fogrey polasee y phossan, screeuit liorish Yeats hene, gra "Ta shin geearree lurg lught eaishtagh neuchleaynit as kiaddagh ta ynsit dy eaishtagh liorish y fargagh oc son raatys... as y seyrsnys dy yannoo prowaltys nagh vel ry-gheddyn ayns ny theateryn Hostyn, as mannagh vel ayn cha nod gleashaght noa ayns ellyn ny lettyraght çheet er y hoshiaght."
thumb|left|Yeats, 1933. Fer fotograf gyn enney. U.S. Library of Congress. 'Sy vlein 1913, haghyr Yeats er y vard Americaanagh aeg Ezra Pound. Haink Pound gys Lunnin dy heet ry-cheilley lesh yn 'er ny shinney, as Pound er chredjal dy vel Yeats ny "un vard ta feeudagh da studeyrys trome-chooishagh." Veih'n vlein shen derrey 1916, cheau ad ny geuraghyn ayns Stone Cottage ayns Keyll Ashdown, as Pound gobbyr myr scrudeyr da Yeats. Hoshee yn mooinjerys lesh toshiaght creoi neayr's va soilshey magh ronniaght Yeats lesh caghlaaghyn gyn ughtarys reaghit liorish Pound ayns yn earishlioar Poetry. Va ny caghlaaghyn shen aahoilshey amvlass Pound son prosoid Victorianagh. V'eh ny chummaght ny smoo jeeragh na'n schoillaraght er cloiaghyn Shapaanagh Noh goit liorish Pound ass ben hreoghe Ernest Fenollosa, as eh cur kiaddey da Yeats son cloie ooaslagh v'eh geearree screeu. V'eh At the Hawk's Well ny chied ghrama echey bunnit er Noh, as va'n chied ghraght aaloayrt gys Pound ayns Jerrey Geuree 1916.
'Syn obbyr leah echey, trooid prose ooaslagh Yeats haink ard-smooinaghtys y voddagh Yernagh as aggindys sooill y ghooney er boghtinys as fuillaghtagh. Ansherbee, ren Yeats aa-howse jeeyl er yn ymmyrkey echey lesh çheet magh gleashaght meeammyssagh mastey rang mean-eeghtyragh y lught baljagh Catoleagh. Ta'n currym jeeragh noa lesh y pholitickaght ry-gheddyn 'sy ghaan September 1913, lesh y staayney ard-ghooagh ayn "Romantic Ireland's dead and gone / It's with O'Leary in the grave." Ta'n daan ny hoiagh da ny failleyderyn Divlynagh va laue oc ayns Glassey Magh y lught obbyr ny bleaney 1913 as ad nyn gummal seose eiyrtysyn James Larkin as eh geearree reaghey gleashaght lught obbyr Nerin. 'Sy staayney Easter 1916 ("All changed, changed utterly / A terrible beauty is born") ta Yeats jeeaghyn er yn 'ailleil echey dy ghoaill rish toilçhinyn fir toshee er Irree magh ny Caisht, rere yn ymmyrkey echey da'n chooylrey as bea oc.
Poosey rish Georgie
'Sy vlein 1916, va Yeats 51 vlein d'eash, as v'eh slane kiarit ry-phoosey as eirey dy yannoo. Haink y treealtys jerrinagh echey da Maud Gonne ayns sourey ny bleeaney 1916. 'Sy vaght echey, v'ee ny ven phoost neu-chooie, er y fa dy row shennaghys roortys irree magh politickoil er rouyl eck, chammah as straih episodeyn craghoil persoonagh ayns ny bleeantyn shoh roish e seihill, goaill stiagh cleayney chloroform as poosey corragh lesh John MacBride, irreyder magh Yernagh va currit gys baase er son e phaart ayns Irree magh ny Caisht. Ta R. F. Foster goaill tastey dy row yn treealtys jerrinagh ec Yeats bunnit ny smoo er keeall churrym na er yeearree jeelys Gonne ry-phoosey. Ren Yeats y treealtys er aght neuhymoil, lesh coardailys kianglagh, as v'eh jerkal as geearree ee dy obbal. Rere Foster, "tra chur Yeats y treealtys ry-phoosey dy cooie da Gonne, as tra dy row yn treealtys jiooldit liorish Gonne, cheaghil e smooinaghtyn dy tappee gys yn inneen eck." Va Iseult Gonne ny nah paitçhey ec Gonne as Lucien Millevoye, as ec y traa v'ayn, v'ee un vlein as feed d'eash. Va seihll trimshagh eck derrey'n traa shen. Va Iseult gientit myr eiyrtys corp e braar giare-heillagh eck dy aaghoaill, as ayns ny kied bleeantyn y theihill eck v'ee currit er enney myr inneen vraarey doltit ny mayrey eck. V'ee deinit liorish y lhiass-ayr eck as ee un vlein jeig d'eash, as haink urree dy ve ny roieder gunnaghyn son Armee Phobblaghtagh Nerin (IRA). Ren ee treealtys da Yeats as ee queig bleeaney jeig d'eash. Mee ny ghaa ny yei toshiaght Yeats gys Gonne, ren y vard treealtys gys Iseult, agh dob ee. Ayns e henndiaght, dooyrt Yeats dy row yn traa shen ny "nah amm" echey, as denee eh jeh carrey "quoi mish, nagh vel mee jargal ommidan dy yannoo assym".
Ayns Mean Fouyir ny bleeaney shen, ren Yeats treealtys da George (Georgie) Hyde-Lees (1892-1968), as ee kiare bleeaney as feed d'eash ec y traa shen. Haghyr Yeats urree trooid kiarkil druaightagh. Hoie Hyde-Lees lesh y treealtys dyn wooise ny caarjyn eck, as v'ad poosit ry-cheilley er 20 Jerrey Fouyir. Va'n poosey ny speeideilys, dyn y wooise da'n anchaslys eash v'eddyr oc, as dyn y wooise da corree arrys as sneih-aigney Yeats car mee ny molley. Ec y traa shen, screeu George da Yeats "Choud's ta shiu marroo, bee yn sleih gra fo ny sooree ayd, agh bee red erbee raait liorym, er y fa dy bee mee smooinaghey er y voyrn vooar ayd." V'ad er ruggaghtyn daa phaitçhey, Anne as Michael.
Rish ny kied bleeantyn y phoosey, v'eh as george goaill greme ayns form screeudeyrys seyr-obbragh, as George cur fys er ram spyrrydyn as stiuragyn ennagh, as ad enmyssit myr "Ynseyderyn" oc. Va ny spyrrydyn cur cummyn da corys cowraghyn as shennaghys co-chast as folliaghtagh, quoi va bishaghit rish prowaltysyn lesh coryn taaue-neeal as taishbynys caghlaaghyn, cughlinyn, as gyreyn. Cheau Yeats dy liooar traa aarlaghey y stoo shen da'n clou magh A Vision (1925). 'Sy vlein 1924, screeu eh gys y hoilsheyder magh echey, T. Werner Laurie: "Credjym, dy vel mee molley as mee smooinaghey dy vel y lioar shoh ny lioar ny lioaryn aym".
Aundyr Nobel
Ayns Mee ny Nollick 'sy vlein 1923, va Aundyr Nobel ayns Lettyraght bronnit er Yeats, as ren eh eiyrtys mooar dagh red y yannoo rere y taghyrt shen. Va eie vie echey er towse cowreydagh dy chosneyder Yernagh bleeandyn giarey lurg seyrsnys Nerin, as ren eh eiyrtys cur geill er lheh da'n fys shen ec dagh cooish. Chur eh stiagh ny focklyn "I consider that this honor has come to me less as an individual than as a representative of Irish literature, it is part of Europe's welcome to the Free State." ("Ta mee coontey dy vel yn onnor shoh er heet hym ny sloo myr dooiney lomarcan agh myr dooiney reiht jeh lettyraght Nerin, t'eh ny chooid jeh failt ny h-Oarpey er y Steat Seyr.") Ren Yeats ymmyd jeh'n leaght ghoaill ec Undinys Reeoil ny Soolynn dys eh hene dy ghiootal myr vergeyr yn ashoonaghys Yernagh as y teyrsnys cultooragh Yernagh. Myr dooyrt eh, "Va ny theateryn ayns Divlyn nyn dhieyn follym v'er maill ec colughtyn troailtagh Sostynagh, as va cloiaghyn Yernagh as cloiederyn Yernagh er nyn laccal ain. Nar ren shin smooinaghtyn er ny cloiaghyn shen, ren shin smooinaghtyn er dagh red va romansagh as bardoil, myr va'n ashoonaghys v'er eam ain-yn ashoonaghys v'er eam ec dagh sheeloghe ayns traaghyn tarmestey-jeh'n torçh romansagh as bardoil." Haghyr bishaghey mooar ayns creckyn e lioaryn, myr va ny soilsheyderyn echey (Macmillan Publishers) lurg y chooid smoo y yannoo jeh'n toilsheydaght. Va argid echey da'n chied cheayrt, as v'eh jargal e feeaghyn dy aayeeilley myrane lesh feeaghyn e ayr.
Shenndiaght
thumb|left|Jalloo cooinaghyn William Butler Yeats ayns Shliggagh, Nerin
John Tyler
Va John Tyler (29 Mart, 1790 - 18 Jerrey Geuree, 1862) ny 10oo Eaghtyrane ny Steatyn Unnaneysit. V'eh ayns oik veih 4 Averil, 1841 derrey 4 Mart, 1845.
Baie Haifa
right|thumb|300px|Baie Haifa She baie er coose Meanvooiragh Israel hwoaie eh Baie Haifa (מפרץ חיפה, Mifratz Haifa). She Baie Haifa yn un chooan najooragh er coose Meanvooiragh y çheer.
Ta Awin Kishon roie stiagh 'syn 'aarkey ayns shoh, as ta ny caayryn Haifa as Acre soit er joaraghyn yiass as hwoaie jeh'n vaie er lheh. Ta mean y vaie jeant seose jeh sheebaghyn geinnee as naboonyssyn fo-valjagh Krayot. Ta Slieau Carmel girree veih jiass y vaie as ta sleityn Ghalilee Heear roie gys y choose ec twoaie yn vaie. Ta Purt Haifa ny lhie er cooid jeh'n choose hiar yiass echey.
Ta'n ennym Baie Haifa currit er fer jeh'n nuy balley corpagh ayns Haifa as eh coodaghey yn ard çhynskylagh çheu hiar hwoaie veih çheshvean y chaayr as çheu yiass veih Kiryat Haim.
Warren G. Harding
Va Warren Gamaliel Harding (2 Mee Houney, 1865 - 2 Luanistyn, 1923) ny 29oo Eaghtyrane ny Steatyn Unnaneysit. V'eh ayns oik veih 4 Mart, 1921 derrey 2 Luanistyn, 1923 (date e vaaish).
Phylum
Rere rang-oardraghey bea-oaylleeagh, she rank rang-oardragh eh phylum (yl-rey: phyla), fo reeriaght as erskyn rang. Ayns lus-oaylleeaght ta'n fockle corrym rheynn ry-lhaih.
Ta bun Greagish ec y fockle: φυλαί phylai, rheynn politickagh (son reih) ny clein ayns yn Çhenn Ghreag.
Naoned
Ta Naoned [ˈnɑ̃wnət] (Nantes, Gallo: Naunnt) ny chaayr 'sy Rank heear, soit er brooinyn ny h-awin Liger, 50 km stiagh veih coose y Cheayn Sheear. Ta Naoned ny sheyoo balley smoo 'sy Rank as, 'sy vlein 2008, va 804,833 dy chummaltee 'syn ard moirvaljagh.
Ta Naoned ny veoiraght er yn ard Pays de la Loire/Broioù al Liger as y département Liger-Atlantel. T'eh ny valley smoo scanshoil ayns ard tradishoonagh ny Britaan, as ta kiangley cultooragh lajer eddyr oc foast. Ta ennym y valley goit magh ass ennym y chlein Gallagh Nemnètes dy row ayn roish çheet ny Romanee.
Samoa
Hie Samoa stiagh ayns ny h-Ashoonyn Unnaneysit er 15 Mee ny Nollick 1976. Va'n ennym Ellanyn ny Lhuingysseryn currit er ny h-ellanyn er feie, goaill stiagh Samoa Americaanagh, liorish ronseyderyn Oarpagh derrey'n 20-oo eash er oyr schleiyn shiaulteyrys ny Samoee.
Pobblaght Hoveidjagh Chonastagh Hoshiallagh y Roosh
Va'n çheer bunnit er 7 Mee Houney, 1917 as mestit stiagh ayns yn UPSS ayns 1922. V'ee currit er enney ec Nerin, yn Estaan, Finnlynn, y Latvey, as y Litaan. Va Moscow ny phreeu-valley.
Krayot
right|thumb|350px|Reayrt er ny Krayot veih [[Slieau Carmel]] She doss jeh queig caayr va bunnit ayns ny 1930yn ad ny Krayot (הקריות haKrayot, "ny baljyssyn"). T'ad soit ayns ard Vaie Haifa, brooinyn y chaayr Haifa, Israel.
Ta ny Krayot (lhieggan yl-rey jeh'n 'ockle kirya, "baljys") jeant seose jeh ny caayryn Kiryat Yam (36,900), Kiryat Motzkin (38,346), Kiryat Bialik (48,700), Kiryat Ata (78,422), Kiryat Haim (26,960), as Kiryat Shmuel (5,360).
Pobblaght Hoveidjagh Hoshiallagh y Turkmenistaan
Va Pobblaght Hoveidjagh Hoshiallagh y Turkmenistaan (Turkmenish: Түркменистан Совет Социалистик Республикасы, Türkmenistan Sovet Sotsialistik Respublikasy, Туркменская Советская Социалистическая Республика, Turkmenskaya Sovetskaya Sotsialisticheskaya Respublika) ny co-phobblaght 'syn UPSS veih'n 13 Boaldyn, 1925 derrey 27 Jerrey Fouyir, 1991 tra hooar ee e neuchrogheydys myr Pobblaght y Turkmenistaan.
Vanuatu
She çheer as ellanragh ayns Faarkeylann ee Vanuatu. She Port Vila yn preeu-valley.
Naaroo
Ta Naaroo ny Nauru (ennym oikoil: Pobblaght Naaroo; Naarooish: Ripublik Naoero, Baarle: Republic of Nauru) ny steat as ny h-ellan ayns y Cheayn Sheealtagh Yiass. She Banaba ayns Pobblaght ny Kiribati yn ellan s'niessey, as ee soit 300 km shiar yeeragh jee. Ta Naaroo ny h-ashoon ellanagh sloo as ny pobblaght sloo er y theihll as ish 21 km² er eaghtyr. Cha nel preeu-valley oikoil ec yn ellan, agh ta'n chooid smoo jeh ronnaghyn y steat soit ayns Yaren.
V'ad ny Mynneeysee as ny Polaneesee ny kied deiney er yn ellan, agh ec jerrey yn 19-oo eash va'n ellan currit stiagh myr coloin ny Germaan. Erreish da'n Chied Chaggey Dowanagh va'n ellan er jeet stiagh myr thalloo treishteilagh fo stiurey ny h-Austrail, ny Seelynn Noa as y Reeriaght Unnaneysit. Va'n ellan fo cummaltys ny Shapaanee rish y Nah Chaggey Dowanagh, as lurg y chaggey v'ee er jeet stiagh ayns treishteilys reesht. Hooar Naaroo e neuchrogheydys 'sy vlein 1968.
Ta Naaroo ny h-ellan fosfaid creggey, as v'eh assphurtal fosfaid preeu-tharmaynys yn ellan veih 1907. Lesh folmaghey fosfaidyn as y jeeyl va jeant da'n çhymmyltaght myr eiyrtys, chass reiltys Naaroo gys towshanyn anoayshagh son çheet stiagh dy gheddyn. Ayns ny 1990yn va Naaroo ny kemmyrk keesh as ynnyd nie argid. Veih 2001, hooar eh cour argidoil veih reiltys ny h-Austrail; myr coonrey, va ynnyd kemmyrk soit ayns Naaroo derrey 2008 da kemmyrkee as ad er n'gholl gys yn Austrail.
Slystyn
thumb|right|300px|Caslys çheerey Naaroo
Ta Nauru rheynnit ayns kiare slystyn reiragh jeig as t'ad possanit ayns hoght co-heiyderyssyn reihyssagh. T'ad ny slystyn na:
Konk-Kerne
Ta Konk-Kerne (Frangish: Concarneau) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank.
Ta'n ennym Frangish Concarnois currit er cummaltee yn valley.
Steat Seyr Nerin
Va Steat Seyr Nerin (Yernish: Saorstát Éireann, Baarle: Irish Free State) (1922-1937) ny steat va bunnit myr çhiarnys er 6 Nollick 1922 rere kianglaghyn y Chonaant Anglo-Yernagh.
Malagasish yn Ard-chlaare
Ta Malagasish yn Ard-chlaare çheet er yn abbyrt smoo cadjin jeh'n Valagasish, as ish ny çhengey ashoonagh Vadagascar.
Kynney
Ta fockle-hasht Valagasish goaill stiagh focklyn jeh Arabish as ny çhengaghyn Bantu, Kiswahili er lheh.
Corocklyn
Ny corocklyn cooyl-eeacklagh, ta beggan cleaoilaghey orroo. Ny corocklyn coghooysagh, ta cleaoilaghey orroo lurg (m.s., alika , cowraghey "moddey").
Son y chooid smoo, ta trimmid yn ‘ockle er y shillab lieh-yerrinagh, mannagh vel jerrey yn ‘ockle ka, tra ny na. My t’eh, ta’n trimmid er y shillab daa roish y jerrey. Breeocklyn gyn trimmid orroo (er lhimmey jeh), ayns ymmodee abbyrtyn, t’ad faagail y cronnane oc, ny eer goll er baih. Myr shen, ta fanorona goll er fockley magh myr.
Screeu
T’ad er screeu Malagasy liorish yn abbyrlhit Romanagh neayr's 1823. Roish shen, v’ad jannoo ymmyd jeh screeuyn Ajami, ny’n abbyrlhit Sorabe ("screeuyn mooar" myr v’ad cur er ayns Madagascar) son screeuyn pishagagh ny astroaylleeagh.
Ta 21 lettyr ec yn abbyrlhit: a, b, d, e, f, g, h, i, j, k, l, m, n, o, p, r, s, t, v, y, z. Ta kianglaghyn baghtal eddyr lettyryn as sheeanyn. i as y, ta’n ghaa taishbyney /i/ (y ec jerrey fockle, i ayns buill elley), as ta o goll er fockley magh myr /u/. T’ad screeu ny h-affricaidyn /ʈʂ/ as /ɖʐ/ myr tr as dr, as t’ad screeu /ts/ as /dz/ myr ts as j. Dy mennick, cha nel ad fockley magh h. Lettyryn elley, ta feeu yn IPA oc dy jarroo.
Ossetia Yiass
Ta Ossetia Yiass (Ossetish: Хуссар Ирыстон, Xussar Iryston; Rooshish: Южная Осетия, Yuzhnaya Osetiya; Shorshish: სამხრეთი ოსეთი, Samxreti Oseti) ny h-ard ouryssagh ayns Sleityn ny Coagaash.
Ard-obbrinys
thumb|Ard-obbrinys Ta ard-obbrinys çheet er kiaddey as jannoo troggalyn. Foddee eh çheet er y cheird, ny'n obbyr hene. Ny keayrtyn, ta'n fockle goaill stiagh cooishyn bentyn rish shen, veih eddyr-obbraghey troggal ennagh as y çhymyllaght, dys kiaddey mynphoyntyn y hroggal ny eer cooid hie.
Porzh-Loeiz
Ta Porzh-Loeiz (Port-Louis ny Purt y Louisagh) ny chommyoon Frangagh ta soit ayns Mor-Bihan ny Britaan, sheear hwoaie ny Frank.
Ard-obbrinys
Ta ard-obbrinys goaill stiagh troyn jeshaghteyrys as ellyn. T'eh er ard-obbree feasley feyshtyn fishigagh, agh ta cooishyn aesthetagh bentyn rish yn obbyr myrgeddin.
Porzh-Loeiz
Ta'n ennym Frangish Port-Louisiens currit er cummaltee yn valley.
Rolley preeu-valjyn
She rolley preeu-valjyn y rolley shoh:
Gnathostomata
She mynphylum eh Gnathostomata, as dreeym-juntee as keeilyn oc aynsyn. Ta'n possan cliaghtey ve ny h-ard-rang jeh daa phossan mooar: eeastyn lunganeagh; as fir elley, goaill stiagh eeastyn craueagh, ushagyn, sheeintee, beisteigyn as daa-veagheeyn. Rere'n eie shoh, ta Gnathostomata ny phossan shuyragh da possan ny dreeym-juntee gyn keeil, Agnatha.
Ec gnathostomatanyn er mayrn, ta fine myelinagh er ny neayr-chillagyn oc, as corys coadey so-chaghlaa.
Rang-oardraghey
V'ad cliaghtey eddyrscarrey Gnathostomata ayns daa fo-rang: eeastyn (Pisces) as Tetrapoda. Ec y traa t'ayn, cha nel ad credjal dy vel eeastyn nyn bossan monophyletagh, dy ghra myr shen, cha nel possan dooghyssagh ynrican ayn ta goaill stiagh y clane. Er y fa shoh, cha nel ad jannoo ymmyd jeh Pisces nish.
Ec y traa t'ayn, t'ad credjal dy vel Gnathostomata eddyrscarrey myr shoh:
Gnathostomata ├──† Placodermi └──   ├──Chondrichthyes └──Teleostomi ├──† Acanthodii └──Euteleostomi (goaill stiagh y shenn phossan Osteichthyes + Tetrapoda) ├──Actinopterygii └──Sarcopterygii ├──Coelacanthimorpha └──Choanata ├──Dipnoi └──Tetrapoda
Rere rang-oardraghey classicagh, t'eh myr shoh:
Pobblaght Hoveidjagh Hoshiallagh yn Asserbajaan
Va Pobblaght Hoveidjagh Hoshiallagh yn Asserbajaan (Asserbajaanish: Азәрбајҹан Совет Сосиалист Республикасы / Azərbaycan Sovet Sosialist Respublikası, Rooshish: Азербайджанская Советская Социалистическая Республика / Azerbaydzhanskaya Sovetskaya Sotsialisticheskaya Respublika) ny co-phobblaght 'syn UPSS veih'n 30 Mee ny Nollick, 1922 derrey 30 Jerrey Fouyir, 1991 tra hooar ee e neuchrogheydys myr Pobblaght yn Asserbajaan.
Pobblaght Hoveidjagh Hoshiallagh y Velaroosh
Va Pobblaght Hoveidjagh Hoshiallagh y Velaroosh (Беларуская Савецкая Сацыялістычная Рэспубліка, Belaruskaya Savetskaya Satsyyalistychnaya Respublika, Белорусская Советская Социалистическая Республика, Belorusskaya Sovetskaya Sotsalisticheskaya Respublika) ny co-phobblaght 'syn UPSS veih 30 Mee ny Nollick, 1922 derrey 25 Luanistyn, 1991 tra hooar ee e neuchrogheydys myr Pobblaght ny Belaroosh.
Kore, y Vritaan
Ta Kore (Coray) ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank. Ta'n balley ny lhie er awin yn Oded.